Oliver Obolgogiani

Oliver Obolgogiani (s. 27. heinäkuuta 1990 Espoo) on suomalaissyntyinen, Georgiaa edustava jääkiekkoilija. Hän pelasi juniorikiekkoa Kiekko-Vantaan organisaatiossa vuoteen 2010 asti pääosin ikäluokan II joukkueissa. Kauden 2009–2010 hän pelasi A-junioreiden I divisioonaa Kiekko-Vantaan edustusjoukkueessa.

Kauden 2016–2017 Obolgogiani pelasi jääkiekkoa Georgiassa Grey Wolves Tbilisin joukkueessa ja debytoi keväällä 2018 maajoukkueessa Divisioona 3:n MM-turnauksessa Kapkaupungissa. Kaudeksi 2018–2019 hän palasi Suomeen pelaamaan III divisioonaa IHK:n joukkueessa. Keväällä 2019 hän pelasi jälleen Georgian paidassa divisioona 2:n B-lohkon turnauksessa.

Kaudelle 2020–2021 Obolgogiani vaihtoi IHK:sta II divisioonajoukkue Viikinkien riveihin.

Lähteet 
 

Suomalaiset jääkiekkoilijat
Georgialaiset jääkiekkoilijat
Vuonna 1990 syntyneet
Elävät henkilöt